Saehammasfriis 11. sajandist. Läbilõige ja otsevaade
Saehammasfriise 12. sajandist
Topeltsaehambaga ehisliistu variandid. Joonistused raamatust "Dictionnaire raisonné de l’architecture française du XIe au XVIe siècle"
Saehammasornament Inglismaa keskaegsete kirikute petikarkaadidel joonisel 2, 3 ja 10
**Saehammasfriis**, ka **saehammasornament** (saksa keeles *Sägezahnfries*, *Spitzzahnfries*, ka *Sägenzahnverzierung*, prantsuse keeles *dent-de-scie* , inglise keeles *sawtooth* või *indented moulding*, itaalia keeles *denti di lupo* 'hundi hambad') on ehisliist, mille ornamendi moodustavad ühest servast seotud ja ruumiliselt eenduvad, otsevaates saehambaid meenutavad kolmnurgad.

Levinud ornament romaani arhitektuuris ja romaanikalt gootikale üleminekustiili ehitistes, kaunistades katuse- ja vahekarniise hoonete välisseintel ja arkaadide kaari ning portaalide arhivolte, harvem talumeid või sambabaase. Portaalidel võib esineda koos siksakfriisiga. Motiiv esineb ka mujal, näiteks moodustab ta rikkaliku dekoori Ammani tsitadellis asuva Omaijaadide palee vastuvõtusaalis Jordaanias.

20. sajandi arhitektuuris on saehammasfriisi motiivi kasutatud *art déco* ja ekspressionistlikus stiilis ruumikujunduses ning ehitiste välisdekooris. Eesti arhitektuurist on parimad näited riigikogu hoone istungitesaali saehammaskarniis ja teravnurksete saehambamotiividega aknapalendid.

### Sõnavara

Seda ornamenti on nimetatud mõnes allikas koerahambafriisiks (*dog-tooth*) ja siksakfriisiks (*cheveron*).  
Metallehistöös (näiteks sõlgede, sõrmuste kaunistusena) kannab saehambataoline sakiline ornament nimetust *hundihammasornament*.

Pildid
------

* Püha Gervasiuse kiriku karniis Percy-en-Auge'is (Calvados, Normandia)Püha Gervasiuse kiriku karniis Percy-en-Auge'is (Calvados, Normandia)
* Saehammasornament lääneportaalil, Notre-Dame-de-l’Assomption, Surgères, AkvitaaniaSaehammasornament lääneportaalil, Notre-Dame-de-l’Assomption, Surgères, Akvitaania
* Kaks vastassuunalist saehammasfriisi karniisil, Échebrune'i Püha Peetruse kirik, AkvitaaniaKaks vastassuunalist saehammasfriisi karniisil, Échebrune'i Püha Peetruse kirik, Akvitaania
* Konsoolist vasakul rosett saehammasmotiiviga, paremal ketasornamendiga, Échebrune'i kirikKonsoolist vasakul rosett saehammasmotiiviga, paremal ketasornamendiga, Échebrune'i kirik
* Aulnay Püha Peetruse kirik, saehammasfriis kapiteelide talumitel, AkvitaaniaAulnay Püha Peetruse kirik, saehammasfriis kapiteelide talumitel, Akvitaania
* Saehammasfriis ja sakkfriis Torcello Santa Fosca kiriku apsiidil, Torcello, VeneetsiaSaehammasfriis ja sakkfriis Torcello Santa Fosca kiriku apsiidil, Torcello, Veneetsia
* Saehammasfriis tugipiilaritel, Gonesse, Île-de-FranceSaehammasfriis tugipiilaritel, Gonesse, Île-de-France
* Omaijaadide palee sisevaade, Amman, JordaaniaOmaijaadide palee sisevaade, Amman, Jordaania
* Art déco saehammasfriis föderaalkohtu hoonel Binghamtonis New Yorgis*Art déco* saehammasfriis föderaalkohtu hoonel Binghamtonis New Yorgis
* Siksakornamendid art déco stiilis fassaadiskulptuuril, Penobscot Building DetroitisSiksakornamendid *art déco* stiilis fassaadiskulptuuril, Penobscot Building Detroitis
* Riigikogu istungitesaal, näha on laekarniis ja aknapalendidRiigikogu istungitesaal, näha on laekarniis ja aknapalendid
* Saehammasfriis riigikogu hoonel välisseinalSaehammasfriis riigikogu hoonel välisseinal

Vaata ka
--------

* Hundihammasornament
* Siksakfriis
* Sakkfriis
* Romaani arhitektuur
* *Art déco*
* Ekspressionism

Viited
------

1. 1 2
2. ↑  "Arhiivikoopia". Originaali arhiivikoopia seisuga 2. september 2018. Vaadatud 9. septembril 2018.`{{netiviide}}`: CS1 hooldus: arhiivikoopia kasutusel pealkirjana (link)
3. ↑  Kunstiajaloo oskussõnastik. 1927
4. ↑
5. ↑
6. ↑  A Dictionary of the Architecture and Archaeology of the Middle Ages, lk. 74, Tahvel 2